Diari Oficial de la Generalitat Valenciana


Sumari del DOGV 6220, del 05-03-2010 (2010/2376)

RESOLUCIÓ de 3 de febrer del 2010, del director gerent de l'Agència Valenciana de Salut, per la qual es desestima el recurs d'alçada número 23/09, interposat per José M. Gómez García contra la resolució del director general de Farmàcia i Productes Sanitaris, de 19 d'octubre de 2009, per mitjà de la qual es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2376


Data del document
:   03-02-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 3 de febrer del 2010, del director gerent de l'Agència Valenciana de Salut, per la qual es desestima el recurs d'alçada número 23/09, interposat per José M. Gómez García contra la resolució del director general de Farmàcia i Productes Sanitaris, de 19 d'octubre de 2009, per mitjà de la qual es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque. [2010/2376]  
Vist el recurs d'alçada número 23/09 interposat per José M. Gómez García contra la resolució del director general de Farmàcia i Productes Sanitaris, de 19 d'octubre de 2009 per mitjà de la qual es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque, i examinats els següents,   
Fets  
I. Per mitjà de la Resolució de 26 de gener de 2006, del director general de Farmàcia i Productes Sanitaris, es publica l'adjudicació de les autoritzacions per a l'obertura de noves oficines de farmàcia a la Comunitat Valenciana, corresponent a Vicente Muñoz Villalba, l'adjudicació de l'autorització per a l'obertura d'una nova oficina de farmàcia a Torrevieja.  
II. En data 27 de maig de 2009, notificat l'1 de juny de 2009 se li comunica segons el que establix l'article 13 del Decret 149/01, de 5 d'octubre, del Govern Valencià, que el farmacèutic que el precedix en l'orde de prioritat per a la designació de locals per a l'obertura d'una nova oficina a Torrevieja, ho va fer el 26 de maig de 2009: "En consecuencia, se notifica que, de conformidad con lo dispuesto en el artículo 1 del Decreto 187/01, de 27 de noviembre, por el que se regula el establecimiento, traslado y transmisión de las oficinas de farmacia, deberá designar en el plazo improrrogable de tres meses, contados a partir del día siguiente al de la presente notificación, el local para la apertura de la oficina de farmacia cuya autorización se adjudicó a Vd., en el procedimiento de nuevas oficinas de farmacia convocado por Resolución de la Dirección General de farmacia y productos Sanitarios, entendiéndose que de no hacerlo renuncia a la autorización, decayendo en consecuencia en su derecho de apertura."  
III. La resolució del director general de Farmàcia i Productes Sanitaris, de 19 d'octubre de 2009 revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja, qui ha renunciat a l'autorització, i ha decaigut, en conseqüència el seu dret a l'obertura. I s'incorpora al següent procés d'adjudicació que es convoque per a l'autorització de nova oficina de farmàcia a Torrevieja.  
IV. No conforme amb l'esmentada resolució, José M. Gómez García interposa recurs d'alçada, davant del director gerent de l'Agència Valenciana de Salut, en el qual se suplica la revocació de la resolució recorreguda i que l'autorització inicialment adjudicada a Vicente Muñoz Villalba no s'incorpore a cap següent procés d'adjudicació, per entendre que la sentència 15/2009, de 7 de gener, que estima en part el procediment ordinari núm. 2/502/2005, reduïx la xifra d'oficines de farmàcia autoritzades en la Resolució de 4 de febrer de 2005 en aplicació del mòdul turístic, passant de 18 a 14.  
Als anteriors fets s'apliquen els següents,  
Fonaments Jurídics  
I. Esta Agència Valenciana de Salut és competent per a resoldre el present recurs en virtut del que disposa el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana, Decret 149/2001, de 27 de novembre de 5 d'octubre, del Govern Valencià pel qual s'establix el procediment d'autorització de noves oficines de farmàcia, Decret 187/2001, de 27 de novembre del Govern Valencià, pel qual es regula l'establiment trasllat i transmissió de les oficines de farmàcia; Llei 4/2005, de 17 de juny, de Salut Pública de la Comunitat Valenciana; Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut; i Llei 30 /1992 de 26 de novembre i les seues modificacions.  
II. El recurrent planteja en fase de recurs que l'autorització de què s'ha revocat l'adjudicació al Sr. Muñoz Villalba no s'incorpore a altres processos. En primer lloc els procediments d'autorització i d'adjudicació són distints, així com els seus expedients . El Sr. Gómez García recorre la Resolució de 26 de gener de 2006 del director general de Farmàcia i Productes Sanitaris, per la qual es publica l'adjudicació de les autoritzacions per a l'obertura de noves oficines de farmàcia a la Comunitat Valenciana; i l'autorització d'obertura de noves oficines farmàcies a Torrevieja per mitjà de mòdul turístic és objecte d'un altre expedient així com la sentència que cita. D'un altre costat, a més de la sentència al·legada hi ha altres sentències fermes sobre aquell expedient que confirmen l'autorització de 18 noves oficines de farmàcia a Torrevieja, i que confirmen la resolució del conseller de Sanitat de 4 de febrer de 2005.  
En atenció dels fets i fonaments jurídics anteriors, resolc desestimar el recurs d'alçada número 23/09 interposat per José M. Gómez García contra la resolució del director general de Farmàcia i Productes Sanitaris, de 19 d'octubre de 2009 per mitjà de la qual es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque.  
Que es notifique esta resolució als interessats amb l'advertència que posa fi a la via administrativa i que es pot interposar recurs contenciós administratiu en el termini de dos mesos, comptats a partir del dia següent al de la data de notificació, conforme als articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa  
València, 3 de febrer de 2010.- El director gerent de l'Agència Valenciana de Salut: Luis E. Rosado Bretón.